Magnézium pri búšení srdca
Dobrý deň
Chcem sa spýtať môže sa brať magnézium aj vtedy ak mi na krvných odberoch nevyšiel že by mi chýbal telu?
Odporučilami to kardiologička na búšenie srdca a mávam aj úzkosť.
Neznižuje velmi krvný tlak?nakolko ja mávam bežne okolo 105-110na 70.
Dakujem pekne
Dobrý deň.
Ďakujeme za Vašu otázku.
Podávanie horčíka nie je potrebné iba v prípade jeho zníženého príjmu alebo nedostatku. Na základe odporúčania lekára sa horčík tiež používa ako podporná liečba srdcových ochorení, vrátane búšenia srdca, a vysokého tlaku krvi. Za normálny krvný tlak sa považujú hodnoty do 120/80 mmHg, pri nízkom krvnom tlaku klesajú hodnoty pod 100/70 mmHg. Z týchto dôvodov odporúčam dodržiavať terapiu nastavenú kardiológom. V prípade, že by Vám tlak klesal pod normálne hodnoty, bude potrebné konzultovať ďalší postup s lekárom.
Prajem pekný zvyšok dňa.
S pozdravom
Mgr. Barbora Bičanovská